b'\n_START_ARTICLE_\nGrb Ob\xc4\x8dine \xc5\xa0entilj\n_START_PARAGRAPH_\nGrb Ob\xc4\x8dine \xc5\xa0entilj je upodobljen na \xc5\xa1\xc4\x8ditu poznogotskega stila, sanitske oblike. V zelenem polju \xc5\xa1\xc4\x8dita je znak, katerega trije med seboj zra\xc5\xa1\xc4\x8deni deli tvorijo celoto heraldi\xc4\x8dnega atributa. Na dnu znaka je zlati krog, ki je 3,5-krat o\xc5\xbeji od \xc5\xa1\xc4\x8dita. Iz kroga se dviga le\xc5\xbee\xc4\x8d, od temeljnega droga 2-krat \xc5\xa1ir\xc5\xa1i polmesec, katerega notranji profil zajeda \xc5\xa1est polkro\xc5\xbenih vdolbin. Iz polmese\xc4\x8deve sredine se dviga srebrni patriarhalni kri\xc5\xbe, katerega tramovi so 4-krat o\xc5\xbeji od premera temeljnega kroga. Konice polmeseca, vrh kri\xc5\xbea in konce kri\xc5\xbeevih ramen zaklju\xc4\x8dujejo od temeljnega kroga 2,5 krat manj\xc5\xa1i, v zlate kro\xc5\xbece oblikovani nastavki._NEWLINE_Osrednji motiv na grbu je znamenje, ki se nahaja na zvoniku \xc5\xa1entiljske cerkve. Le\xc5\xbee\xc4\x8d in stiliziran polmesec je bil kri\xc5\xbeu dodan leta 1839 kot spomin na leto 1532, ko so Turki oropali in po\xc5\xa1kodovali cerkev ter predstavlja zmago kr\xc5\xa1\xc4\x8danstva nad islamom.'